શક્તિમત અનુસાર શક્તિ સાંસારિક દુઃખતાં કિચડમાં ફસાયેલ વ્યક્તિને તેમાંથી બહાર નીકળવાની મદદ કરે છે. શક્તિને કારણે જનારને જગતના ત્રિવિધ તાપ, આધિ, વ્યાધિ, ઉપાધિ સાવ નહિંવત પ્રમાણમાં નડે છે. કારણ કે તેના ઉપર શક્તિ તત્ત્વની અપાર કરુણા હોય છે. શક્તિ આદ્ય શક્તિ તરીકે વિખ્યાત હોવા છતાં ભક્તોનાં કલ્યાણ માટે ઇષ્ટ માટે ક્યારેક જુદા જુદા ભક્તોમાં ભાવ પૂરા કરવા ઘણી વખત છિન્નમસ્તા, કદિક મા બગલામુખી સ્વરૂપે, કદિક ભુવનેશ્વરી સ્વરૂપે તે સાધક કે ઉપાસક માટે સ્વરૂપ ધારણ કરે છે. એ જ આદ્યશક્તિ પોતાના ભક્તોના મનોરથ પૂર્ણ કરવા નવરાત્રિના નવ દિવસ તથા નવે નવ દિવસ રાત અનુક્રમે શૈલપુત્રી, બ્રહ્મચારિણી, ચંદ્રઘંટા, કુષ્માંડા, સ્કંદમાતા, કાત્યાયની, કાળરાત્રિ, મહાગૌરી તથા સિદ્ધિદાત્રી બને છે. તે સત્ય છે.